21. nóvember

21. nóvember er 325. dagur ársins (326. á hlaupári) samkvæmt gregoríska tímatalinu. 40 dagar eru eftir af árinu.

 Atburðir 
 235 - Anþeros varð páfi.
 1272 - Játvarður varð konungur Englands.
 1393 - Bardagi varð á Núpi í Dýrafirði á milli Björns Einarssonar í Vatnsfirði og Þórðar Sigmundssonar á Núpi. Tveir menn féllu og margir særðust. Menn Þórðar höfðu betur og flúði Björn í kirkju.
 1417 - Oddone Colonna varð Marteinn 5. páfi.
 1618 - Þrjátíu ára stríðið: Umsátrinu um Pilsen í Bæheimi lauk.
 1620 - Skipið Mayflower komst inn fyrir Þorskhöfða með pílagríma sem stofnuðu þar Plymouth-nýlenduna.
 1673 - Jakob 2. Englandskonungur gekk að eiga Maríu af Modena.
 1869 - Skotfélag Keflavíkur er stofnað, eitt allra fyrsta íþróttafélag landsins.
 1874 - Enska knattspyrnufélagið Aston Villa er stofnað.
 1878 - Fyrsta símaskráin í heiminum mun hafa verið gefin út þennan dag í New Haven í Connecticut og innihélt nöfn 50 símnotenda.
 1931 - Fyrsta leikritið var flutt í Ríkisútvarpinu. Þar voru leiknir kaflar úr Bóndanum á Hrauni eftir Jóhann Sigurjónsson.
 1964 - Verrazano-Narrows-brúin opnaði milli Brooklyn og Staten Island í New York-borg.
 1974 - 21 maður lét lífið og tugir særðust í sprengjutilræðum Írska lýðveldishersins (IRA) í Birmingham á Englandi.
 1974 - George W. Bush var rekinn úr bandaríska flughernum.
 1976 - Þriggja þrepa eldflaug var í fyrsta sinn skotið frá Evrópu á Andøya-eldflaugaskotpallinum.
 1976 - Sýrlandsher lagði Líbanon undir sig.
 1979 - Ayatollah Khomeini hélt því fram í útvarpsfrétt að Bandaríkjamenn hefðu hertekið moskuna í Mekka. Í kjölfarið réðist múgur á bandaríska sendiráðið í Islamabad í Pakistan.
 1980 - 85 létust í eldsvoða í MGM Grand Hotel and Casino í Las Vegas.
 1981 - Landssamband framsóknarkvenna var stofnað á Íslandi.
 1981 - Um 350.000 manns mótmæltu kjarnavopnum í Antwerpen í Belgíu.
 1984 - Samkvæmt könnun Hagvangs á gildismati og mannlegum viðhorfum reyndust Íslendingar vera hamingjusamasta þjóð í heimi.
 1989 - Stjórnlagaþing Namibíu hóf að semja drög að stjórnarskrá Namibíu.
 1990 - Japanska leikjatölvan Super Nintendo Entertainment System kom á markað.
 1990 - Parísarskráin var undirrituð af fulltrúum Kanada, Sovétríkjanna, Bandaríkjanna og 32 Evrópuríkja. Hún er stundum talin marka formleg endalok Kalda stríðsins.
 1993 - Endurvarp hófst frá nokkrum erlendum sjónvarpsstöðvum í samvinnu við Stöð 2 undir heitinu Fjölvarp.
 1995 - Dayton-samningurinn sem batt endi á Bosníustríðið var undirritaður í Wright-Patterson-flugstöðinni nálægt Dayton, Ohio í Bandaríkjunum.
 2003 - Breska kvikmyndin Ástin grípur alla (Love Actually) var frumsýnd.
 2004 - Leikjatölvan Nintendo DS kom út.
 2005 - Ariel Sharon sagði sig úr Likud-bandalaginu og stofnaði nýjan flokk, Kadima, eftir deilur við Benjamin Netanyahu.
 2006 - Skæruliðar í Nepal undirrituðu vopnahléssamning sem batt enda á 10 ára borgarastyrjöld.
 2006 - Líbanski ráðherrann Pierre Amine Gemayel var skotinn til bana í bifreið sinni í Beirút.
 2009 - Yfir 100 kolanámumenn fórust í sprengingu í kolanámu við Hegang í Kína.
 2010 - Ísrael hóf að reisa 25 mílna langan múr á landamærum Gasa og Egyptalands.
 2010 - Evruríkin samþykktu fjárhagsaðstoð handa Írlandi.
 2013 - Kreppan í Úkraínu hófst þegar Viktor Janúkóvitsj frestaði undirbúningi að inngöngu í Evrópusambandið.
 2019 – Forsætisráðherra Ísraels, Benjamin Netanyahu, var ákærður fyrir spillingu.
 2021 – Abdalla Hamdok var aftur gerður forsætisráðherra Súdans eftir viðræður við valdaránsmenn úr hernum sem steyptu honum af stóli í október.

 Fædd 
 1694 - François-Marie Arouet, betur þekktur sem franski heimspekingurinn Voltaire, (d. 1778).
 1823 - Arnljótur Ólafsson, hagfræðingur og stjórnmálamaður (d. 1904).
 1854 - Benedikt 15. páfi (d. 1922).
 1856 - J.C. Christensen, danskur forsætisráðherra (d. 1930).
 1878 - Guttormur J. Guttormsson, vesturíslenskt skáld (d. 1966).
 1889 - Kristín Ólafsdóttir, íslenskur læknir (d. 1971).
 1902 - Isaac Bashevis Singer, pólskættaður bandarískur rithöfundur (d. 1991).
 1919 - Helgi Hóseasson, íslenskur mótmælandi (d. 2009).
 1958 - Nguyen Van Hung, víetnamsk-ástralskur aktívisti.
 1965 - Björk Guðmundsdóttir, íslenskur tónlistarmaður.
 1970 - Árni Pétur Reynisson, íslenskur leikari.

 Dáin 
 496 - Gelasíus páfi.
 1150 - Garcia 4., konungur Navarra (f. um 1112).
 1361 - Filippus 1., hertogi af Búrgund, dó úr plágunni (f. 1346).
 1555 - Georgius Agricola, þýskur vísindamaður (f. 1490).
 1695 - Henry Purcell, enskt tónskáld (f. um 1659).
 1686 - Otto von Guericke, þýskur uppfinningamaður (f. 1602).
 1811 - Heinrich von Kleist, þýskur rithöfundur (f. 1777).
 1909 - Peder Severin Krøyer, danskur myndlistarmaður (f. 1851).
 1916 - Frans Jósef 1., keisari Austurríkis-Ungverjalands (f. 1830).
 1963 - Ulises Saucedo, bólivískur knattspyrnuþjálfari og -dómari (f. 1896).
 1975 - Gunnar Gunnarsson, íslenskur rithöfundur (f. 1889).
 2011 - Anne McCaffrey, bandarískur rithöfundur (f. 1926).
 2011 - Oddur Björnsson, íslenskt leikskáld (f. 1932).

 Hátíðis- og tyllidagar 
 “Forvarnardagurinn – Taktu þátt!”  Þessi dagur er haldinn að frumkvæði forseta Íslands í samvinnu við Samband íslenskra sveitarfélaga, Íþrótta- og Ólympíusamband Íslands (ÍSÍ), Ungmennafélag Íslands (UMFÍ) og fleiri aðila.

Flokkur:Nóvember